Aquaworld-Güttler Ágh Úszósuli

2023 Nyári tábor HÁZIREND

**Regisztráció:** A beiratkozásra személyesen az élményfürdő recepcióján, hétköznap délután 15:30-19:00 közötti időszakban vagy online a guttleragh.aquaworld@gmail.com email címen van lehetőség. ***Az online jelentkezés esetében csak teljes összegű átutalásra van mód, foglaló fizetésre NINCS!*** A tábor díját legkésőbb az első nap (hétfő) reggelig rendezni kell, különben nem tudjuk a gyermeket/gyermekeket fogadni. Foglalót fizetni ( 10.000 Ft (tízezer forint)/ gyermek/tábor) személyesen az élményfürdő recepcióján *készpénzben* lehet. **Figyelem! A tábor limitált létszámban működik, így az előre kifizetett költségek végett a foglalót nem áll módunkban visszatéríteni lemondás esetén.** A jelentkezéshez szükséges egy SZÜLŐI NYILATKOZAT kitöltése, melyet az aquaworld weboldaláról vagy a recepciós kollégától tudnak kérni.

Lehetőség van ételallergia esetén mentes étkeztetést igényelni, azonban az ételeket az aquaworld konyhája biztosítja és nem az úszóiskola, így a menü összeállítására nincs ráhatásunk, ezért amennyiben gyermeke nagyon speciális étrendet igényel vagy nem eszik meg mindent, javasoljuk a tízórai/ebéd/ uzsonna biztosítását. (Hűtő és mikrohullámsütő is rendelkezésünkre áll.) Ez esetben az étkezés díja levonásra kerül a tábor végösszegéből.

*A fürdő éttermében nincs lehetőség vásárlásra!!!*

**Pótlás: a befizetett turnusok árát visszafizetni nem áll módunkban.** Amennyiben a gyermek betegség miatt nem tud részt venni a táborban, orvosi igazolás ellenében lehetőség van arra, hogy az elmulasztott napokat egy másik turnusban járja le. Pótlásra kizárólag orvosi igazolás ellenében van lehetőség.

**Felszerelés:** napközben sokat közlekedünk ezért papucs használata mindenképpen ajánlott, még úszózokni mellett is. Kérjük a következőket biztosítsák gyermeküknek: 2 úszódressz/úszónadrág, 2 kisebb törölköző, az aktuális időjárásnak megfelelő öltözet ( napvédő sapka, naptej, esetleg egy könnyebb váltó ruha) **KULACS (!!)**

A tábor területére behozott értéktárgyakért ( mobiltelefon, ékszerek, elektronikus eszközök, játékok, pénz stb.) az úszóiskola felelősséget nem vállal. Továbbá vásárlásra se idő, se lehetőség nincs a tábor időprogramjában.

**Tábor etikett:** a tábor ideje alatt felügyelet nélkül a fürdő területén tartózkodni szigorúan tilos. A gyerekek csak az időprogramban megadott helyszíneken, felnőtt felügyelet alatt lehetnek. A csúszdák 130 cm felett, mélyvizes úszás tudással használhatók. Egyéni programokra nincs lehetőség. A tábor részvételi feltétele, hogy a gyermek csoportba integrálható legyen. A Mini táborunk esetében a 4 éves korosztálynál egyéni elbírálás alapján döntünk a tábori részvétellel kapcsolatban.

**A házirend bármely pontjának be nem tartása azonnal elbocsátással jár.**

Köszönettel:

Güttler-Ágh Úszósuli csapata